2.pielikums iepirkuma "TAKSOMETRU PAKALPOJUMU NODROŠINĀŠANA" 
Nr. BKUS 2026/52 nolikumam

Tehniskā specifikācija. Tehniskais piedāvājums.
(Aktualizēta 02.07.2026.)
1. Iepirkuma priekšmets: taksometru pakalpojumu sniegšana Bērnu klīniskās universitātes slimnīcas (turpmāk – Pasūtītājs) vajadzībām, nodrošinot Pasūtītāja nodarbināto darba pienākumu izpildei nepieciešamos pasažieru pārvadājumus ar vieglajiem pasažieru transportlīdzekļiem Rīgas valstspilsētas (turpmāk – Rīga) administratīvajā teritorijā un līdz 50 km attālumā no Rīgas administratīvi teritoriālās robežas.
2. Statistiska informācija par Pasūtītāja iepriekšējos 17 kalendāra mēnešos saņemtajiem taksometru pakalpojumiem[footnoteRef:1]: [1:  Statistiskās informācijas mērķis ir atspoguļot Pasūtītāja līdzšinējās aktivitātes līdzvērtīga pakalpojuma izmantošanā, nodrošinot Izpildītājam iespēju novērtēt pakalpojuma izmantošanas intensitāti un prognozējamos apjomus. Sniegtā statistiskā informācija ir informatīva rakstura, un Pasūtītājs neuzņemas saistības nodrošināt konkrētu pakalpojuma pieprasījuma, izmantošanas vai iepirkuma apjomu līguma darbības laikā. Faktiskie apjomi var atšķirties no sniegtajiem statistiskajiem datiem.] 

2.1. Kopējais izsaukumu skaits: 608
2.2. Kopējie nobrauktie kilometri: 9175 km
2.3. Kopējais ceļā pavadītais laiks (par kuru ir piemērots laika tarifs): 15 811 minūtes
2.4. Braucienu galamērķi (un to īpatsvars no kopējā braucienu skaita):
2.4.1. Valsts asinsdonoru centrs, Sēlpils iela 9, Rīga - 43,16%;
2.4.2. SIA “Rīgas Austrumu klīniskā universitātes slimnīca” Latvijas Infektoloģijas centrs, Linezera iela 3, Rīga - 3,95%;
2.4.3. VSIA “Paula Stradiņa klīniskā universitātes slimnīca”, Pilsoņu iela 13, Rīga - 3,57 %;
2.4.4. citas adreses Rīgā - 45,10 %
2.4.5. Jūrmala - 2,74 % 
2.4.6. Garkalne - 1,05 % 
2.4.7. Sigulda - 0,23 %
2.4.8. Jelgava - 0,20 %.
3. Tehniskais piedāvājums:
	N.p.k.
	Tehniskās specifikācijas prasības
	Tehniskais piedāvājums
Atbilst/Neatbilst
(aizpilda pretendents)
	Cita informācija (aizpilda pretendents)

	3.1.
	Izpildītājs nodrošina pakalpojumu pieejamību 24 (divdesmit četras) stundas diennaktī 7 (septiņas) dienas nedēļā.
	
	

	3.2.
	Nepieciešamos pakalpojumus (konkrētus braucienus) Pasūtītāja pārstāvis var pasūtīt, izmantojot mobilo aplikāciju, vai tīmekļvietni vai pa tālruni. Pasūtītājam mobilā aplikācija un/vai tīmekļvietne ir pieejama bez papildu samaksas, kā arī papildu samaksa netiek piemērota par pakalpojuma pieteikšanu pa tālruni. 
	
	

	3.3.
	Izpildītājs nodrošina mobilo aplikāciju un/vai tīmekļvietni pakalpojuma pieteikšanai, kas pieejama 24 (divdesmit četras) stundas diennaktī, 7 (septiņas) dienas nedēļā. 
	
	

	3.4.
	Izpildītājs nodrošina visu komunikāciju ar Pasūtītāju pakalpojumu sniegšanas ietvaros (t.sk. ar pakalpojumu sniegšanā iesaistītajiem transportlīdzekļa vadītājiem) latviešu valodā.
	
	

	3.5.
	Izpildītājs nodrošina un kontrolē, ka pakalpojumu sniegšanā iesaistītie transportlīdzekļu vadītāji normatīvajos aktos noteiktajā kārtībā ir reģistrēti taksometru vadītāju reģistrā.
	
	

	3.6.
	Izpildītājs nodrošina, ka ar visām pakalpojumu sniegšanā iesaistītajām personām normatīvajos aktos noteiktā kārtībā ir noslēgti līgumi par attiecīgu pakalpojumu sniegšanu vai nodarbinātību.
	
	

	3.7.
	Izpildītājs un tā nolīgtais pakalpojumu izpildē iesaistītais apakšuzņēmējs normatīvajos aktos noteiktajā kārtībā ir atbildīgi par kvalitatīvu pakalpojumu nodrošināšanu un tās ietvaros Pasūtītājam vai tā nodarbinātajiem nodarītajiem zaudējumiem.
	
	

	3.8.
	Pakalpojumu sniegšanā iesaistītie  transportlīdzekļi ir  tīri no iekšpuses un ārpuses, nav piesmēķēti un ir  komfortabli.
	
	

	3.9.
	Pakalpojumu sniegšanā iesaistītajiem  transportlīdzekļiem jābūt iespējai pārvadāt vismaz 4 (četrus) pasažierus (neskaitot transportlīdzekļa vadītāju).
	
	

	3.10.
	Pasūtītājs neapmaksā gaidīšanas laiku, ja  pakalpojumu sniegšanā iesaistītais  transportlīdzeklis ir ieradies pirms rezervētā pakalpojuma izpildes laika (ja tāds ir bijis).
	
	

	3.11.
	Pakalpojumi jāveic izvēloties optimālāko brauciena  maršrutu, nodrošinot pēc iespējas ātrāku Pasūtītāja nokļūšanu galapunktā.
	
	

	3.12.
	Atkāpes no izvēlētā maršruta pieļaujamas tikai objektīvu apstākļu dēļ, tostarp satiksmes organizācijas izmaiņu, ceļu satiksmes negadījumu, sastrēgumu vai citu līdzīgu apstākļu gadījumā, par ko savlaicīgi jāinformē pasažieris.
	
	

	3.13.
	Izpildītājs nodrošina transportlīdzeklī atstāto pasažieru mantu atgriešanu Pasūtītājām (pasažierim).
	
	

	3.14.
	Izpildītājs nenosaka brauciena minimālo summu vai attālumu.
	
	

	3.15.
	Taksometra ierašanās izsaukuma vietā atbilstoši Pasūtītāja darbinieka pasūtījumā norādītajai vietai un laikam:
· ne vairāk, kā 15 minūšu laikā no izsaukuma pieteikšanas brīža Rīgas administratīvās teritorijas robežās;
· ne vairāk, ka 30 minūšu laikā no izsaukuma pieteikšanas brīža izsaukuma vietā, kas atrodas līdz 50 km no Rīgas administratīvi teritoriālās robežas.
	
	

	3.16.
	Izpildītājs vienu reizi kalendārajā mēnesī bez papildu samaksas sagatavo un iesniedz Pasūtītājam pakalpojuma pieņemšanas/nodošanas aktu - pārskatu, tajā norādot vismaz šādu informāciju par katru braucienu:
1) Līguma numurs;
2) Brauciena datums;
3) Brauciena laiks (sākums / beigas);
4) Nobrauktais attālums (km);
5) Brauciena maršruts (sākuma adrese / galapunkta adrese);
6) Braucienam piemērotais tarifs (-i);
7) Brauciena kopējā cena (EUR);
8) Cita informācija (piemēram: par nenodrošinātajiem braucieniem u.tml.) (ja attiecināms).
	
	

	3.17.
	Ja Izpildītājs nodrošina pakalpojumu pasūtīšanu pa tālruni, tad Izpildītājs nodrošina Pasūtītājam iespēju pieteikt taksometra izsaukumu pa tālruni bez nepamatotas gaidīšanas vai zvana atteikuma.
	
	

	3.18.
	Ja Izpildītājs nodrošina pakalpojumu pasūtīšanu pa tālruni, Izpildītājs nodrošina Pasūtītājam iespēju pieteikt izsaukumu pa atsevišķu papildus tālruni, lai pakalpojumu izsaukšana būtu iespējama arī gadījumos, kad ir pārslogota pamata taksometru izsaukšanas tālruņa līnija, piem: svētku dienās, lielu masveida pasākumu norises laikā u.c.
	
	

	3.19.
	Par katru gadījumu, kad Pasūtītāja nav varējis sazvanīt Izpildītāju 5 minūšu laikā un nav bijusi pieejama alternatīva pakalpojuma pieteikšana, Pasūtītājs ir tiesīgs piemērot līgumsodu 10 EUR apmērā par katru šādus gadījumu.  Gadījumu uzskaiti un apkopošanu un atbilstošas informācijas iesniegšanu Izpildītājam iesniegšanu veic Pasūtītājs.
	
	

	3.20.
	Pasūtītājs ir tiesīgs piemērot Izpildītājam līgumsodu 20 EUR apmērā par katru gadījumu, kad taksometra ierašanās izsaukuma vietā kavējas vairāk nekā par 10 minūtēm pēc šajā tehniskajā specifikācijā noteiktā maksimālā ierašanās laika izsaukuma veidam. Līgumsods tiek ieturēts no Pakalpojuma sniedzēja kārtējā rēķina.
	
	

	3.21.
	Izpildītājs nepiemēro Pasūtītājam nekādu papildus maksu par taksometra braukšanu līdz pasažieru uzņemšanai un pēc pasažieru izkāpšanas.
	
	

	3.22.
	Izpildītājs nodrošina, ka taksometru pakalpojumu sniegšanā izmantojamo transportlīdzekļu vecums nepārsniedz 10 (desmit) gadus.
	
	

	3.23.
	Norēķinus par iepriekšējā kalendāra mēnesī saņemtajiem pakalpojumiem Pasūtītājs veic reizi mēnesī, veicot pārskaitījumu uz Izpildītāja rēķinā norādīto bankas kontu 30 (trīsdesmit) dienu laikā no attiecīgā rēķina saņemšanas dienas.
	
	

	3.24.
	Ja Izpildītājam saskaņā ar normatīvajiem aktiem ir tiesības sniegt taksometru pakalpojumu arī no citām Latvijas pilsētām vai administratīvajām teritorijām, Pasūtītājs līguma darbības laikā ir tiesīgs izmantot šādus taksometra pakalpojumus apjomā, kas nepārsniedzot 10% no kopējās līgumcenas.
	
	

	3.25.
	Kopējo viena brauciena summu Izpildītājs aprēķina summējot šādas maksas par taksometra pakalpojumiem komponentes:
1) Taksometra nolīgšanas (iekāpšanas) tarifs (EUR) Rīgas administratīvajā teritorijā;
2) Attāluma tarifs par kilometru (EUR/km) Rīgas administratīvajā teritorijā;
3) Attāluma tarifs par kilometru (EUR/km) ārpus Rīgas administratīvās teritorijas (līdz 50 km attālumā no Rīgas administratīvi teritoriālās robežas) (ja attiecināms);
4) Laika tarifs par minūti (EUR /min) Rīgas  administratīvajā teritorijā;
5) Laika tarifs par minūti (EUR /min) ārpus Rīgas administratīvās teritorijas (līdz 50 km attālumā no Rīgas administratīvi teritoriālās robežas) (ja attiecināms).

